recursal/SuperWikiNEXT-32B huggingface dataset:
**مولانا عبد الحمید خان سواتی** مدرسہ نصرۃ العلوم گوجرانوالہ کے بانی، دیو بندی عالم دین, ان کا تعلق مانسہرہ کے علاقہ میں آباد سواتی پٹھان قوم سے تھا۔ وہ 1917ء میں شنکیاری سے چند میل آگے کڑمنگ بالا کے پہاڑ کی چوٹی پر واقع ’’چیڑاں ڈھکی‘‘ میں جناب نور احمد خان مرحوم کے گھر میں پیدا ہوئے۔ والدہ محترمہ کا بچپن میں انتقال ہو گیا تھا۔ کچھ عرصہ بعد والد محترم کا بھی انتقال ہو گیا اور وہ اپنے برادر بزرگ حضرت مولانا محمد سرفراز خان صفدر کے ہمراہ قریہ قریہ مختلف مدارس میں گھوم کر علم کی پیاس بجھاتے رہے۔ دونوں بھائیوں نے بفہ، ملک پور ، کھکھو ، لاہور ، وڈالہ سندھواں ، جہانیاں منڈی ، گوجرانوالہ اور دیگر مقامات کے متعدد مدارس میں اکٹھے دینی تعلیم حاصل کی اور 1941ء میں دار العلوم دیوبند پہنچے جہاں انھوں نے شیخ الاسلام حضرت مولانا سید حسین احمد مدنی قدس اللہ سرہ العزیز اور دیگر اکابر علمائے کرام سے کسب فیض کیا اور سند فراغت حاصل کر کے عملی جدوجہد کا میدان سنبھال لیا۔

حضرت مولانا صوفی عبد الحمید سواتی نے حیدرآباد دکن کے طبیہ کالج اور لکھنؤ کے دار المبلغین میں امام اہل سنت حضرت مولانا عبد الشکور لکھنوی سے بھی تعلیم پائی اور گوجرانوالہ واپس آنے کے بعد کھیالی اور کرشنا نگر (محلہ فیصل آباد) کی بعض مساجد میں کچھ عرصہ دینی خدمات سر انجام دیں اور چوک نیائیں میں مطب کا آغاز کیا، مگر قدرت نے ان کے حصے میں ایک بڑی دینی خدمت رکھی تھی کہ 1952ء میں مفتی شہر حضرت مولانا مفتی عبد الواحد صاحب رحمہ اللہ تعالیٰ (جو ان کے استاذ بھی تھے) اور دیگر علماے کرام کے مشورے سے چوک گھنٹہ گھر کے قریب ایک بڑے جوہڑ کے کنارے مدرسہ نصرۃ العلوم کے نام سے دینی درسگاہ اور جامع مسجد نور کے نام سے مسجد کی تعمیر کا آغاز کر دیا۔ انھیں اس کار خیر میں حضرت مولانا احمد علی لاہوری، حضر ت مولانا محمد عبد اللہ درخواستی اور حضرت مولانا مفتی عبد الواحد جیسے اکابر علماے کرام کی سرپرستی اور برادر بزرگ حضرت مولانا محمد سرفراز خان صفدر کی رفاقت حاصل تھی اور مخلص رفقا کی ایک ٹیم بھی میسر آ گئی جنھوں نے خلوص ومحنت کے ساتھ اس گلشن علم کی ایسی آبیاری کی کہ اللہ رب العزت نے مدرسہ نصرۃ العلوم کو ملک کے بڑے دینی مدارس اور علمی مراکز کی صف میں کھڑا کر دیا اور آج دنیا کا کوئی علاقہ ایسا نہیں ہے جہاں مدرسہ نصرۃ العلوم گوجرانوالہ سے براہ راست یا بالواسطہ فیض پانے والے علمائے کرام دینی جدوجہد کے کسی نہ کسی شعبے میں مصروف عمل نہ ہوں۔
حضرت مولانا صوفی عبد الحمید خان سواتی نور اللہ مرقدہ 6 اپریل 2008ء کو طویل علالت کے بعد انتقال کر گئے ہیں، وہ شیخ الحدیث حضرت مولانا محمد سرفراز خان صفدر دامت برکاتہم کے چھوٹے بھائی اور مولانا زاہد الراشدی کے چچا محترم تھے۔ انھوں نے ہجری اعتبار سے 92 برس کے لگ بھگ عمر پائی اور تمام عمر علم کے حصول اور پھر اس کے فروغ میں بسر کر دی۔ 3 بیٹے اور 3 درجن تصانیف یادگار چھوڑیں.

حوالہ جات
---------

1. ↑  مولانا ابوعمار زاہد الراشدی۔ "حضرت صوفی عبد الحمیدؒ سواتی"۔ zahidrashdi.org۔ اخذ شدہ بتاریخ 20 مئی 2020
2. ↑  محمد اقبال اور ڈاکٹر سید عبدالغفار بخاری۔ "صوفی عبدالحمید سواتی کا *دروس الحدیث*  میں اسلوب و منہج"۔ almanhal.com۔ اخذ شدہ بتاریخ 20 مئی 2020
**’ٹوگبی نگوریفیا سیفاس کوسی بانسا**(انگریزی: Togbe Ngoryifia Céphas Kosi Bansah) کو عرف عام میں کنگ سیفاس کہلاتا ہے۔اس کی سلطنت کانام ’’گبی‘‘ ہے جو مشرقی گھانا میں ٹوگو کی سرحد کے ساتھ واقع ہے۔ کنگ سیفاس کی سلطنت میں تین لاکھ سے زائد افراد بستے ہیں۔ یہ بادشاہ سلامت محنت مزدوری کے لیے جرمنی میں مقیم ہیں اور وہاں مکینک کا کام کرتے ہیں۔ یہ کوئی لطیفہ نہیں بلکہ واقعی حقیقت ہے کہ کنگ سیفاس نے لڈ وک شیفن کے علاقے میں اپنی ورکشاپ بنارکھی ہے، جہاں وہ دن بھر تیل اور گریس میں لتھڑے رہتے ہیں۔ یہ بادشاہ سلامت سال میں سات آٹھ مرتبہ اپنی سلطنت کا دورہ کرتے ہیں جبکہ باقی دنوں میں سکائپ کے ذریعے حکمرانی کے فرائض انجام دیتے ہیں۔
کنگ سیفاس 1970ء میں اس وقت جرمنی آئے جب ان کے دادا ،کنگ ہوہو نے انھیں اعلیٰ تعلیم کے لیے بیرون ملک بھیجا۔ جرمنی آکر انھوں نے کچھ تعلیم حاصل کی لیکن انھیں تعلیم سے زیادہ مکینک بننے کا شوق تھا۔ لہٰذا انھوں نے تربیت حاصل کی اور ایک اچھے مکینک بن گئے۔ جرمنی میں قیام کے دوران انھیں شہریت بھی مل گئی اور انھوں نے شادی بھی ایک جرمن خاتون سے کرلی۔
1987ء میں انھیں اپنے وطن سے ایک ٹیلی فون کال موصول ہوئی جس میں بتایا گیا کہ ان کے دادا بادشاہ ہوہو وفات پاگئے ہیں۔ سیفاس کے والد اور بڑے بھائی ان سے پہلے بادشاہت کا حق رکھتے تھے، مگر ایک دلچسپ وجہ کی بنا پر رعایا نے انھیں بادشاہ قبول کرنے سے انکار کر دیا۔ یہ دونوں صاحبان دائیں کی بجائے بایاں ہاتھ استعمال کرتے تھے، جسے گبی سلطنت کے لوگ منحوس سمجھتے ہیں۔ لہٰذا بادشاہت کا قرعہ سیفاس کے نام نکل آیا۔اس فیصلے کے بعد سیفاس اپنے وطن واپس گئے اور انھیں بادشاہت کے منصب پر فائز کر دیا گیا۔ وہ بادشاہ تو بن گئے مگر انھوں نے جرمنی میں اپنی ورکشاپ کا کاروبار بھی جاری رکھا اور اب وہ ایک کل وقتی مکینک جبکہ جزوقتی بادشاہ ہیں۔
سیفاس صرف نام کے بادشاہ نہیں بلکہ وہ ایک حقیقی حکمران ہیں اور انھوں نے اپنی قوم کے لیے خود کو وقف کر رکھا ہے۔ وہ یورپی ممالک سے چندہ اکٹھا کرکے اپنی مملکت میں فلاحی کام کرتے ہیں۔ انھوں نے سلطنت گبی میں درجنوں سکول، ہسپتال اور دیگر فلاحی ادارے یورپ سے اکٹھے کیے گئے چندے سے بنائے ہیں۔ ان کی جرمن اہلیہ بھی وقتاً فوقتاً اپنے دو بچوں کے ہمراہ افریقی سلطنت کا دورہ کرتی ہیں۔ کنگ سیفاس کی اہلیہ اور بچے امور سلطنت کی انجام دہی اور خصوصاً فلاحی کاموں میں ان کی مدد کرتے ہیں۔
کنگ سیفاس اس حوالے سے بھی خوش نصیب ہیں کہ ان کی قوم ان سے بہت پیار کرتی ہے۔اس کی وجہ یہی ہے کہ اپنی قوم کو لوٹ کر پیسہ باہر لے جانے کی بجائے یہ بادشاہ باہر سے چندہ اکٹھا کر کے لاتا ہے تا کہ اپنے لوگوں کے لیے ہسپتال اور سکول بنا سکے۔

حوالہ جات
---------

1. ↑  ربط :    — اخذ شدہ بتاریخ: 19 مارچ 2015 — اجازت نامہ: CC0
**انور پیرزادہ** سندھ کے معروف ترقی پسند شاعر، محقق اور ادیب۔ لاڑکانہ میں پیدا ہوئے۔ انور پیرزادہ نے عملی زندگی کا آغاز درس و تدریس سے کیا۔ تاہم بعد میں انھوں نے پاکستان ایئر فورس میں شمولیت اختیار کر لی۔ مشرقی پاکستان میں فوجی آپریشن کے دوران میں وہ چٹاگانگ میں تعینات رہے۔

اس پر آشوب دور کی صورت حال کے بارے میں ایک دوست کو لکھے گئے خط میں انھوں نے مشرقی پاکستان کے لوگوں پر ڈھائے جانے والے مظالم کا ذکر کیا۔ لیکن ان کا خط حکام کے ہاتھ لگ گیا اور انھیں کورٹ مارشل کے ذریعے ایئر فورس کی ملازمت سے برخاست کر کے جیل میں ڈال دیا گیا۔

رہائی کے بعد وہ صحافت کے پیشہ سے منسلک ہو گئے۔ بائیں بازو کے نظریات رکھنے کے باعث وہ کیمونسٹ پارٹی آف پاکستان سے وابستہ تھے۔ ضیاء دور میں انھیں ایک بار پھر قید و بند کا سامنا کرنا پڑا۔

جیل میں انھوں نے صوفی شاعر شاہ عبد الطیف بھٹائی کے کلام کا مطالعہ کیا اور اس پر تحقیق کے ذریعے ان کی شاعری کو بائیں بازو کے نظریات کے تحت سمجھنے کا طرز فکر متعارف کرایا۔ اپنی اس کاوش کی وجہ سے انھیں سندھ میں ترقی پسند سیاسی کارکنوں اور نوجوانوں میں مقبولیت حاصل ہو گئی۔

ان کا تعلق ضلع لاڑکانہ کے دیہات بلھڑیجی سے تھا، جو ترقی پسند سیاست دانوں اور ادیبوں کی سرگرمیوں کے حوالے سے اپنی الگ پہچان رکھتا تھا۔ بلھڑیجی کے نوجوانوں کی ایک بڑی تعداد نے سابق سوویت یونین سے تعلیم حاصل کی اور شاید اسی وجہ سے اس گاؤں کو سندھ میں ’لٹل ماسکو‘ بھی کہا جاتا ہے۔

ناقدین کے مطابق انور پیرزادہ کی ترقی پسند شاعری کے مجموعے ’اے چنڈ بھٹائی کھی چئجاں ‘ (اے چاند بھٹائی کو کہنا) نے سندھی ادب کو تازگی بخشی۔ وہ سندھ کے آثار قدیمہ میں بھی گہری دلچسپی لیتے رہے۔

انھوں نے دریائے سندھ کے ساتھ ساتھ اس کے پاکستان کی حدود میں داخل ہونے سے لیکر سمندر میں شامل ہونے تک کا سفر بھی کیا۔

حوالہ جات
---------
**ظہور الحسن درس** تحریک پاکستان کے حوالے سے اہم کردار ادا کرنے والے جنہیں ۔قائد اعظم سندھ کا بہادر یارجنگ کہا کرتے تھے۔

ولادت
-----

آپ 9 فروری 1905ء کو کراچی میں مولانا عبد الکریم درس کے ہاں پیدا ہوئے۔

تعلیم و تربیت
-------------

ابتدائی تعلیم والد ماجد مولانا عبد الکریم درس اور صوفی محمد عبد اللہ درس سے درسی نصاب میں تکمیل کے بعد فارغ التحصیل ہوئے ۔
روحانی اعتبار سے خانوادہ گیلانیہ بغداد شریف کے ایک بزرگ سید عبد السلام الگیلانی القادری کے ہاتھ پر بیعت ہوئے اور سلسلہ قادریہ کی خلافت سے سرفراز ہوئے ۔

سیاسی خدمات
-----------

آپ 1940ء سے 1947ء تک آل انڈیا مسلم لیگ کونسل کے رکن اور اہم عہدوں پر فائز رہے۔قائد اعظم آپ کو سندھ کا بہادر یارجنگ کہا کرتے تھے۔
سنی کانفرنس بنارس کے موقع پر صدر الافاضل مولانا سید نعیم الدین مراد آبادی نے آپ کو جماعتِ اہلِ سنت کے احیاء کے لیے 50 روپے کا فنڈ عنایت فرمایا جس میں سے 23 روپے خرچ ہوئے اور باقی 27 روپے یہ کہہ کر حضرت صدر الافاضل کو واپس کر دیے کہ جماعت اب خود کفیل ہو گئی ہے

اصول پسند
---------

قیام پاکستان کے بعد قائد اعظم نے عید الفطر اور عید الاضحی کی نمازیں آپ ہی کی اقتداء میں ادا کیں۔ اکتوبر 1947ء میں جب عید الاضحی کی نماز کے وقت قائد اعظم کے عید گاہ میں پہنچنے میں تاخیر ہوئی اور اعلیٰ حکام نے آپ سے نماز کو کچھ وقت کے لیے مؤخر کرنے کی درخواست کی تو آپ نے کہا کہ میں قائد اعظم کے لیے نماز پڑھانے نہیں آیا ہوں بلکہ خدائے عزوجل کی نماز پڑھانے آیا ہوں چنانچہ انھوں نے صفوں کو درست کرکے تکبیر فرما دی اتنے میں قائد اعظم بھی عید گاہ پہنچ گئے اور انھوں نے پچھلی صفوں میں نماز ادا کی۔ نماز کے بعد قائد اعظم نے مولانا ظہور الحسن درس کی جرأت ایمانی کی تعریف کی اور کہا کہ ہمارے علما کو ایسے ہی کردار کا حامل ہونا چاہیے۔

تصنیفات
-------

مولانا ظہور الحسن درس کئی کتابوں کے مصنف تھے جن میں

1. چشم تلطف پنجتن‘
2. خون کے آنسو
3. معادن ظہور الحسن
4. تحقیق الفقہ اما فی کلمتہ الحق کے نام سرفہرست ہیں

وفات
----

14 نومبر 1972ء کو مشہور عالم دین مولانا ظہور الحسن درس نے وفات پائی اور کراچی میں قبرستان مخدوم صاحب نزد دھوبی گھاٹ کراچی میں آسودۂ خاک ہوئے

حوالہ جات
---------



1. ↑  انوار علمائے اہلسنت سندھ
**رچرڈ کالاوے،** جسے "ڈک" کے نام سے جانا جاتا ہے (پیدائش: 2 اگست 1860ء) | (وفات: 19 مارچ 1935ء سڈنی، نیو ساؤتھ ویلز) ایک کرکٹ امپائر تھے۔ کالاوے کے چھوٹے بھائی سڈنی کالاوے۔ نے آسٹریلیا کے لیے ٹیسٹ کرکٹ کھیلی۔

### امپائرنگ کیرئیر

کالاوے نے 1899ء سے 1921ء کے درمیان 31 فرسٹ کلاس میچوں میں امپائرنگ کی انھوں نے 1901/02ء کے سیزن میں آسٹریلیا اور انگلینڈ کے درمیان تین ٹیسٹ میچوں میں امپائرنگ کی۔ اس سیریز میں امپائرنگ کے متنازع ہونے کی دھمکی دی گئی، انگلینڈ کے کپتان آرچی میک لارن نے 13 دسمبر 1901ء کو سڈنی میں پہلے ٹیسٹ میچ کے لیے دو امپائروں میں سے ایک کو مقرر کرنے کے حق کا مطالبہ کیا۔ نیو ساؤتھ ویلز کرکٹ ایسوسی ایشن نے پہلے تو دونوں امپائرز کی تقرری کے اپنے حق پر زور دیتے ہوئے ایک قرارداد منظور کی، لیکن پھر کالاوے کو میچ کے لیے امپائر بنانے کی تصدیق کرتے ہوئے قرارداد کو منسوخ کر دیا ایونٹ میں، میک لارن نے اپنے مطالبے پر عمل نہیں کیا اور کالاوے وکٹورین کرکٹ ایسوسی ایشن کے امپائرز کی فہرست میں سے باب کروکٹ کے ساتھ ایک میچ میں کھڑے ہو گئے جسے انگلینڈ نے اننگز سے جیتا تھا۔ کرکٹ کے علاوہ، کلاوے آسٹریلیا میں بیس بال قائم کرنے کی کوششوں میں بطور ایڈمنسٹریٹر اور امپائر شامل تھا سڈنی مارننگ ہیرالڈ میں 1920ء میں کالاوے کی جانب سے بیس بال بینیفٹ میچ کا اہتمام کیا گیا تھا جس میں کہا گیا تھا کہ "مسٹر کالاوے کو اس ریاست میں بیس بال کا 'باپ' سمجھا جاتا ہے"۔
{{{کھیلوں کے علاوہ سرگرمیاں===
کالوے نے نیو ساؤتھ ویلز لینڈز ڈیپارٹمنٹ کے اکاؤنٹس سیکشن میں 42 سال تک کام کیا۔

### وفات

وہ 74 سال اور 229 دن کی عمر میں طویل علالت کے بعد 19 مارچ 1935ء کو سڈنی کے ساحل کے کنارے شمالی بونڈی کے مضافاتی علاقے میں اپنے گھر میں انتقال کر گئے۔ ان کے اور ان کی اہلیہ الزبتھ کے پانچ بیٹے اور دو بیٹیاں تھیں۔

مزید دیکھیے
-----------

* کرکٹ
* ٹیسٹ کرکٹ
* ٹیسٹ کرکٹ ایمپائرز کی فہرست

حوالہ جات
---------

1. ↑
2. ↑
3. ↑
آسی الُدنی (1893) اردو کے ایک شاعر تھے۔ اصل نام عبد الباری اور تخلص آسی ، منشی حسام الدین احمد حسام کے صاحبزادے جو مرزا غالب ابن مولوی شیخ خدا بخش عاجز کے شاگرد تھے۔ الدن تحصیل ہاپوڑ ضلع میرٹھ میں پیدا ہوئے۔ 1898 میں سلسلہ تعلیم والد سے شروع کیا۔ فارسی کی تکمیل لموکوی حافظ برکت علی سے کی اور عربی کی سید سراج احمد صاحب سراج مرحوم سے ، کتب حدیث و فقہ کا مطالعہ مولانا محمودحسن صاحب سے کیا۔ 1908ءمیں دہلی میں حلیم نواب جان مرحوم سے طبی کتب پڑھیں۔1910 سے 1912 تک شا هجہا نپور میں فارسی پڑھانے پر مامور رہے۔ 1914 تک مولانا محمدعلی کے اخبار ہمدرد دہلی میں کام کرتے ہے۔ 14 دسمبر1912 میں لکھنؤ چلے آئے اور پھروہیں ر ہے۔ اسی الدنی نے 1907ء میں اس شعر سے اپنی شاعری کا آغاز کیا؀

کیا تم نے زخمی کیا دل ہمارا

بڑا تیر مارا ، بڑا تیر مارا

1906 تک بغیر کسی تخلص کے مشق جاری رہی۔ ایک دوست نے عاصی تخلص تجویز کیا۔ ابتدا میں مولانا سراج احمد صاحب کی طرح پر طبع آزمائی کی۔ ان کے والد صاحب کو پتا چلا تو انھوں نے اصلاح دینا شروع کی ۔ خود لکھتے ہیں کہ ابتدا میں بیشتر فارسی کے دیوانوں اور اپنے دادا مرحوم کے دیوان کا مطالعہ کرتے رہے ،ان کے بعد دیوان غالب اپنے والد سے پڑھا۔19 10 میں داد میں مولانا سیدابوالحسن صاحب ناطق سے اصلاح لینا شروع کی۔ انھوں نے اپنا نخلص آسی رکھا ۔ مولانا صاحب مرزا داغ کے شاگرد تھے۔ آپ نے مرزا داغ سے بھی دو غزلوں پر اصلاح لی تھی۔

شاعری میں آپ نے مختلف مکاتیب کا اتباع کیا۔ابتدا میں ناسخ کے رنگ پر بہت سی غزلیں کہیں۔ بعد میں مولانا حالی ان پر چھا گئے۔ ایہام کی طرف بھی مائل رہے پھر داغ اور غالب کے رنگ میں بھی غزلیں کہیں۔ 1913 سے 1915 تک کا زیادہ تر کلام داغ کے رنگ میں ڈوبا ہوا ہے۔ بعد ازاں اپنا الگ رنگ بنانے کی کوشش کی جس میں کامیاب رہے۔ غزل قصیدے نظم مثنوی اور رباعیات میں آپ کا کلام کافی ہے۔ لیکن ان میں سے صرت قطعات و رباعیات کا مجموعہ" بصائر "طبع ہوا ہے۔

شاعری کے علاوہ آپ نے نثر کی طرف بھی خاصی توجہ دی۔ عام تصانیف کی تعداد تیس سے اوپر ہے۔ ان میں سے اکثر ناول ہیں۔ شرح دیوان غالب ، شرح تحفة العراقين ، ترجمہ وشرح دیوان حافظ، ترجمه فرہنگ آنندراج ،لغت اردو میں تین تذکرے خاص چیزیں ہیں۔

آپ کے شاگردوں کی تعدادڈیڑھ سوتک پہنچتی ہے۔ ان میں شوکت تھانوی ، زخمی لکھنوی ، آزاد لکھنوی ، اسد الہ آبادی اور امین سلونوی قابل ذکر ہیں۔

حوالہ جات
---------

1۔‎ معلومات انسائیکلو پیڈیا، جلد 29 ، صفحہ 592
**سائراج بہوتولے۔** (پیدائش: 6 جنوری 1973ء، بمبئی، مہاراشٹر، بھارت) ایک سابق بھارتی کرکٹ کھلاڑی ہیں وہ ایک آل راؤنڈر ہے جو لیگ اسپن باؤلنگ میں مہارت رکھتا ہے۔ انھوں نے ممبئی اور بعد میں ودربھ کے لیے ڈومیسٹک کرکٹ کھیلی۔ بہوتولے جنوری 2013ء کو اول درجہ کرکٹ سے ریٹائر ہو گئے۔ ایرانی ٹرافی میں 13 وکٹوں کے میچ سمیت شاندار کارکردگی کی وجہ سے انھیں 1997ء میں ہندوستانی ٹیم میں بلایا گیا۔ تین سال بعد، انیل کمبلے کی انجری نے انھیں آسٹریلیا کے خلاف ٹیسٹ میچ کے لیے بلایا گیا، لیکن وہ اپنے دو ٹیسٹ میچوں میں مشکلات کا شکار رہے۔ سائراج نے پریمیئر ڈویژن میں سرے چیمپئن شپ کی ٹیم ریگیٹ پروری کے لیے گذشتہ 5 سمر انگلینڈ میں کھیلے ہیں۔ 2005ء میں انھوں نے ٹائٹل جیتا،

### کوچنگ کیریئر

جون 2014ء میں انھیں کیرالہ کرکٹ ٹیم کا کوچ مقرر کیا گیا۔ جولائی 2015ء میں انھیں بنگال کرکٹ ٹیم کا کوچ مقرر کیا گیا۔

### دیگر

جب 1988ء میں لارڈ ہیرس شیلڈ انٹر اسکول گیم میں سچن ٹنڈولکر اور ساتھی ونود کامبلی نے شارداشرم ودیامندر کے لیے 664 رنز کی ناقابل شکست شراکت قائم کی تو سیراج بہوتولے سینٹ زیویئرز ہائی اسکول کے باؤلرز میں سے ایک تھے۔

مزید دیکھیے
-----------

* کرکٹ
* ٹیسٹ کرکٹ
* بھارت قومی کرکٹ ٹیم
* بھارت کے ٹیسٹ کرکٹ کھلاڑیوں کی فہرست
* بھارت کے ایک روزہ بین الاقوامی کرکٹ کھلاڑیوں کی فہرست

حوالہ جات
---------

1. ↑  "Sairaj Bahutule to coach Bengal"۔ ESPN Cricinfo۔ اخذ شدہ بتاریخ 06 مارچ 2022
**جارج سٹیفن کوپر** (پیدائش:یکم ستمبر 1907ء)|(انتقال:29 دسمبر 1980ء) آسٹریلیا کے کرکٹ ٹیسٹ میچ امپائر تھے کوپر نے 1946ء اور 1951ء کے درمیان 13 اول درجہ میچوں میں امپائرنگ کی 11 میچ جنوبی آسٹریلیا کی طرف سے ایڈیلیڈ میں کھیلے گئے اور 2 ٹیسٹ دونوں میلبورن میں۔  اس کا پہلا ٹیسٹ آسٹریلیا اور بھارت کے درمیان میلبورن کرکٹ گراؤنڈ میں 6 فروری سے 10 فروری 1948ء کو تھا، یہ میچ آسٹریلیا نے اننگز سے جیتا تھا۔ اس میچ میں کوپر کے ساتھی اینڈی بارلو تھے۔  ان کا دوسرا ٹیسٹ آسٹریلیا اور انگلینڈ کے درمیان 22 دسمبر سے 27 دسمبر 1950ء کو میلبورن کرکٹ گراؤنڈ میں سیریز کا دوسرا میچ تھا جو آسٹریلیا نے 200 تک بغیر کسی اننگز کے آسانی سے جیتا۔ رون رائٹ دوسرے امپائر تھے۔

### انتقال

ان کا انتقال 29 دسمبر 1980ء کو ایڈیلیڈ، جنوبی آسٹریلیا میں 73 سال کی عمر میں ہوا۔

مزید دیکھیے
-----------

* کرکٹ
* ٹیسٹ کرکٹ
* ٹیسٹ کرکٹ ایمپائرز کی فہرست

حوالہ جات
---------

1. ↑  "George Cooper as Umpire in First-Class Matches"۔ CricketArchive۔ اخذ شدہ بتاریخ 01 اگست 2021
2. ↑  "5th Test, Melbourne, Feb 6 - 10 1948, India tour of Australia"۔ Cricinfo۔ اخذ شدہ بتاریخ 01 اگست 2021
3. ↑  "2nd Test, Melbourne, Dec 22 - 27 1950, England tour of Australia"۔ Cricinfo۔ اخذ شدہ بتاریخ 01 اگست 2021
4. ↑  "George Cooper"۔ CricketArchive۔ اخذ شدہ بتاریخ 01 اگست 2021
**عبد المجید خواجہ**(1885–1962) ایک ہندوستانی وکیل، ماہر تعلیم، معاشرتی مصلح اور مجاہد آزادی تھے جو شمالی ہندوستان کی ریاست اترپردیش کے تاریخی شہر علی گڑھ میں پیدا ہوئے تھے۔ آپ ایک آزاد خیال مسلمان اور موہن داس گاندھی کے عدم تشدد کے خلاف اخلاقی روش کے پابند تھے۔ آپ نے 1947 میں تقسیم ہند کی فعال طور پر مخالفت کی اور اپنی پوری زندگی ہندو مسلم ہم آہنگی کو فروغ دینے میں صرف کردی۔
آپ نے جدید دور میں ہندوستانی مسلمانوں کی تعلیم میں دیرپا شراکت کی۔

خاندانی پس منظر
---------------

عبد المجید خواجہ کے والدعلی گڑھ کے ممتاز وکیل اور زمیندار محمد یوسف کے دو بیٹوں میں سے چھوٹے بیٹے تھے۔ جن کا پختہ یقین تھا کہ ہندوستانی مسلمانوں کی معاشرتی اور معاشی ترقی کے لیے مغربی طرز کی سائنسی تعلیم انتہائی اہم ہے۔
خواجہ محمد یوسف علی گڑھ تحریک کے ابتدائی حامیوں میں سے ایک تھے جن کی قیادت سر سید احمد خان نے کی ، جو مشہور محمدن اینگلو اورینٹل کالج کے بانی تھے ، جو بعد میں علی گڑھ مسلم یونیورسٹی میں تبدیل ہوئی۔ خواجہ یوسف نے محمدن اینگلو اورینٹل کالج فنڈ کمیٹی کو بڑی رقم عطیہ کی اور ظہیر حسین اور زین العابین کے ہمراہ ملک کا دورہ کیا۔ خواجہ محمد یوسف 1864 میں سرسید کے ذریعہ قائم کردہ سائنسی سوسائٹی کے امور میں بھی بہت سرگرم تھے تاکہ مغربی کاموں کو اردو میں ترجمہ کیا جاسکے۔

تعلیم
-----

عبدالمجید روایتی طور پر گھر میں نامور نجی اساتذہ کی تعلیم حاصل کرتے تھے جو انھیں قرآن ، عربی ، اردو ، فارسی اور معاشرتی آداب وغیرہ کی تعلیم دیتے تھے۔تاہم ان کے والد خواجہ محمد یوسف نے اس بات کو یقینی بنایا کہ ان کا بیٹا جدید مغربی طرز کی تعلیم بھی حاصل کر سکے۔ لہذا عبد المجید کو انگلینڈ کیمبرج یونیورسٹی میں کرائسٹس کالج کیمبرج کے ارکان کی حیثیت سے سن 1906 میں اعلیٰ تعلیم کے لیے بھیجا گیا۔ انھوں نے تاریخ میں گریجویشن کیا اور 1910 میں بلایا گیا تھا۔ جواہر لال نہرو ، جمہوریہ ہند کے پہلے وزیر اعظم ، مشہور فقیہ سر شاہ سلیمان اور مشہور فلسفی اور شاعر محمد اقبال کیمبرج میں ان کے ہم عصر تھے۔

وفات
----

2 دسمبر 1962 کو آپ کا انتقال ہوا اور آپ کے جسد خاکی کو علی گڑھ کے نواح میں صوفی سنت شاہ جمال کی درگاہ کے قریب خاندانی قبرستان میں سپرد خاک کر دیا گیا۔

حوالہ جات
---------

1. ↑

بیرونی روابط
------------

* 
* 
* 
*
ناول : وائٹ بلڈ

مصنف : ظہیر احمد

وائٹ بلڈ مقبول جاسوسی ناول نگار ظہیر احمد کا عمران سیریز پر لکھا گیا سسپینس اور جاسوسی سے بھرپور ناول ہے

**ناول کا تعارف**

مظہر کلیم ایم اے صاحب کی روایت تھی کہ وہ ہمیشہ Two Sided سٹوری لکھتے. مطلب ایک طرف عمران کی کہانی چلتی ایک طرف ولن کی جو لوگوں نے بہت پسند کی پھر ظہیر احمد صاحب بھی اے انھوں نے مظہر سر کو فالو کیا اور کامیاب ترین لکھاری بن کر سامنے آئے. پھر ایک ناول لکھا مجرم کون؟ وہ ناول one sided سٹوری پر تھا جس کا میں نے مختصراً تعارف دیا تھا۔ ظہیر احمد صاحب کے اس ناول کو اتنی پزیرائی ملی کہ وہ ایک اور ایسا ناول لکھنے پر مجبور ہو گئے تو جناب ظہیر احمد صاحب نے ناول وائٹ بلڈ لکھا ..

اس ناول کی خاص بات یہ ہے کہ اس میں عمران اور

اس کی ٹیم ہر صفحے پر موجود ہوگی...

✔️ سب سے پہلا ٹوسٹ عمران شادی پر مجبور ہو گیا

سر سلطان سر رحمان کی وجہ سے پوری ٹیم

کو لے کر شادی کے لیے نکل کھڑا ہوا ..🤓

✔️ ایک پراسرار قاتلانہ حملہ جو پوری ٹیم پر ہوا

جس کا سراغ ناول کے آخر میں لگا..

✔️ نواب شجاعت علی خان ایک خوبصورت کردار

جس کی بیٹی سے عمران کی شادی ہونی تھی..🤓

✔️ ابو الحسن، نور بانو، گماٹا، ریڈو، شوکت راؤ،

وجاہت راؤ، ماڈو، سلیم ناول کے چند پراسرار ترین

کردار جن کی وجہ سے ناول بے حد دلچسپ بنتا گیا..

✔️ نواب صاحب پر بار بار قاتلانہ حملے اخر کون کر رہا تھا..؟

✔️ نواب صاحب کے محل میں ایک قتل ہو جاتا ہے

اور قاتل یگھر کا ہی ممبر تھا

مگر عمران اور اس کی ٹیم کے ہوتے ہوئے

یہ واردات ہوگی کیسی کو پتہ تک نہ چلا...

✔️ قاتل کون تھا؟ نواب صاحب کو قتل کون کرنا چاہتا تھا؟ ، عمران اور کی ٹیم پر حملے کون کر رہا تھا؟ یہ سب کچھ اس ناول کو پڑھ کر معلوم ہوگا...

✔️ یہ ناول اتنا دلچسپ ہے کہ ایک ہی بار میں قاری مکمل پڑھ لیتا ہے کیونکہ سسپنس سے بھرپور سٹوری ہے...
ایک نومولد مچھلی
بچے جننے والی مچھلیوں کی عام اقسام میں مولی مچھلی، گپی مچھلی، پلیٹی مچھلی اور سورڈ ٹیل مچھلی شامل ہیں۔ ان میں سے ہر مچھلی کی کئی ویرائٹیز موجود ہیں جو اپنے رنگوں کی وجہ سے بہت معروف ہیں۔ اکثر رنگین مچھلیوں میں نر مادہ کے مقابلے میں زیادہ خوبصورت ہوتا ہے۔ حاملہ مادہ کا پیٹ نرم اور پھولا ہوا ہوتا ہے۔ نر اور مادہ میں تفریق سر کی طرف والے پروں کو چھونے سے محسوس کی جا سکتی ہے۔ بچے جننے والی مچھلیاں تقریباً 2 سے 3 مہینے میں بالغ ہوجاتی ہیں اور تقریباً ہر مہینے بچے جنتی ہیں۔ ایک دفعہ میں 20 سے 60 کے قریب بچے جنتی ہیں۔ بالغ مچھلیوں کو بروڈر کہا جاتا ہے۔ یہ مچھلیاں اپنے بچوں کو کھا جاتی ہیں۔ عموما طبعی حالات موزوں ہونے پر بچے دینا شروع کردیتی ہیں۔ بریڈنگ کے لیے مناسب درجہ حرارت 25 سے 28 ڈگری سینٹی گریڈ ہے۔

بچے جننے والی مچھلیاں
---------------------

* 
* 
* 
* 
*

مزید دیکھیے
-----------

* گھونگھا
* آکٹوپس
* ماہی پروری

بیرونی روابط
------------

* American Livebearer Association
* British Livebearer Association
* Keeping & Breeding Halfbeaksآرکائیو شدہ (Date missing) بذریعہ homepage.mac.com (Error: unknown archive URL) Includes growth rate chart and pictures of newborn fish.
* How to Keep Livebearersآرکائیو شدہ (Date missing) بذریعہ thefishdoctor.co.uk (Error: unknown archive URL)
نریندر ناتھ

**نریندر ناتھ**

1887 تاریخ پیداءش
1954 تاریخ وفات

**وجہ شہرت**
بنگال کے انقلابی لیڈر۔
کانپور میں مقدمہ چلا اور چھ سال کی سزا ہوئی۔ 1936 میں کانگرس میں شامل ہو گئے لیکن دوسری عالمی جنگ کے آغاز میں اتحادیوں کی حمایت کی بنا پر نکال دیے گئے ۔

بنگال کے انقلابی لیڈر۔ ایک دیہاتی اسکول ماسٹر کے لڑکے تھے۔ اصل نام نریندر ناتھ تھا۔ اوائل عمر میں بنگال کے مشہور انقلابی جتندر ناتھ مکرجی سے ملاقات ہوئی اور ان کے ساتھ 1907 سے 1914 تک انقلابی پارٹی میں کام کیا۔ اس دوران میں دو بار گرفتار ہوئے۔

پہلی جنگ عظیم کے آغاز میں غدر پارٹی میں شامل ہو گئے اور جرمنی سے ہندوستان میں اسلحہ لانے کی سازش میں اہم حصہ لیا۔ ناکامی پر فرار ہو کر پہلے چین اور پھر امریکا گئے اور وہاں ایم این رائے کا نام اختیار کرکے کمیونسٹ تحریک میں سرگرم حصہ لینے لگے ۔

بعد ازاں میکسیکو میں کمیونسٹ پارٹی کی تنظیم کی اور جنوبی امریکا کی ریاستوں میں کمیونسٹ نظریات کا پرچار کیا۔ لینن نے انھیں سوویت یونین بل کر بین الاقوامی کمیونسٹ تحریک کے مشرقی شعبے کا منصرم مقرر کیا۔ اسی دوران میں انھیں چین میں کمیونسٹ پارٹی کی تنظیم کے لیے بھیجا

1918 میں اختلافات کی بنا پر، بین الاقوامی کمیونسٹ تحریک سے الگ ہو گئے۔ ان کا خیال تھا کہ مارکسزم میں سائنس اور فلسفے کے بدلتے ہوئے تصورات کی بنا پر تبدیلیاں کی جانی چاہئیں۔

رائے جرمنی اور فرانس سے ہوتے ہوئے پندرہ سال کی جلاوطنی کے بعد خفیہ طور پر
ہندوستان پہنچے۔ 1931 میں بمبئی میں پکڑے گئے ۔

کانپور میں مقدمہ چلا اور چھ سال کی سزا ہوئی۔ 1936 میں کانگرس میں شامل ہو گئے لیکن دوسری عالمی جنگ کے آغاز میں اتحادیوں کی حمایت کی بنا پر نکال دیے گئے۔ آخری عمر میں انھوں نے ایک نئے فلسف حیات Radical Humanism کی بنیاد رکھی۔ جس نعرہ تھا، انسان ہر چیز کا پیمانہ ہے۔ لیکن اسے مقبولیت حاصل نہ ہو سکی۔
1. CCFFCC; color:
2. 000000;"

 شاہ مخدوم کا مقبرہ کمپلیکس
**عبد القدوس جلال الدین** ( عربی: عبد القدوس جلال الدين )، جنہیں **شاہ مخدوم** ( (بنگالی: শাহ মখদুম)‏ کے نام سے جانا جاتا ہے۔ ) اور **روپوس** کے نام سے بھی جانا جاتا ہے، بنگلہ دیش میں ایک صوفی مسلمان شخصیت تھی۔ اس کا تعلق بنگال کے وریندر علاقے میں اسلام کے پھیلاؤ سے ہے۔ وہ اپنے بڑے بھائی سید احمد (میران شاہ) کے ساتھ بغداد سے بنگال پہنچے۔ راجشاہی کا شاہ مخدوم ہوائی اڈا ان کے نام سے منسوب ہے۔

زندگی
-----

شاہ مخدوم کی صحیح تاریخ پیدائش معلوم نہیں ہے لیکن وہ بغداد میں پیدا ہوئے تھے۔ ان کے والد ازالہ شاہ تھے جن کے بارے میں کہا جاتا ہے کہ وہ عبدالقادر گیلانی کی اولاد تھے۔ وہ نواکھلی میں لکشمی پور آیا، جہاں انھوں نے گاؤں میں ایک خانقاہ قائم کی جسے اب شیام پور کے نام سے جانا جاتا ہے۔ ان کے بڑے بھائی سید احمد میراں شاہ نے کنچن پور کے قریبی گاؤں میں خانقاہ قائم کی۔انہوںنے روپوس کی عرفیت حاصل کی کیونکہ وہ چشتی حکم کے اولیاء کے ایک حصے کی طرح اپنے چہرے کو کپڑے کے ٹکڑے سے ڈھانپنے کے لیے جانے جاتے تھے۔

دو سال بعد، وہ اپنے ساتھیوں کے ساتھ وریندر کے باغا میں ہجرت کر گئے جب یہ سن کر کہ ہم عصر مسلمان مبلغ شاہ ترکان اور ان کے ساتھیوں کو مقامی تانترک راجہ انگسو دیو چنداوندی ورما بھوج نے قتل کر دیا اور مہاکالا کو قربان کر دیا۔ ترکان کا بدلہ لینے کے لیے، مخدوم اوران کے ساتھیوں نے راجا کو شکست دی اور اس کے بعد رام پور بولیا (جدید دور کا راجشاہی شہر) میں ایک خانقاہ قائم کیا۔ اس کے بعد مخدوم نے اپنے ساتھیوں کو ملحقہ علاقوں میں خانقاہیں قائم کرنے اور اسلام کی تبلیغ کے لیے بھیجا۔ بعد میں ان کے اعزاز میں بگا کا نام بدل کر مخدوم نگر رکھ دیا گیا۔ یہاں ان کے چند ساتھیوں میں سید شاہ عباس، سید دلال بخاری، شاہ سلطان، شاہ کرم علی اور نصرت شاہ شامل تھے۔  شاہ مخدوم نے اپنی باقی زندگی راجشاہی میں تبلیغ میں گزاری۔

وفات
----

یہ معلوم نہیں ہے کہ کیسے، لیکن مخدوم کا انتقال 27 رجب کو ہوا اور اسے درگاہ پاڑہ رام پور بولیا میں دفن کیا گیا۔ اگرچہ کچھ ذرائع 1313 عیسوی کے مطابق سال کا ذکر کرتے ہیں دوسرے بتاتے ہیں کہ اس کی موت 1592 عیسوی میں 117 سال کی عمر میں ہوئی۔ مغل دور میں، علی قلی بیگ، ایک بارہویں شیعہ اور عباس عظیم کے خادم، نے قبر کے اوپر مربع شکل کا ایک گنبد والا مزار (مزار) تعمیر کیا۔  عقیدت مند ہر سال 27 تاریخ کو مخدوم کی وفات کی یاد مناتے ہیں۔ درگاہ کے احاطے میں رجب ۔ 1877 میں مزار کے متولی (سرپرست) نے بتایا کہ مزار کی جائداد کو مغل بادشاہ ہمایوں نے بطور تحفہ کرایہ پر دیا تھا۔ 

1904 میں اسٹیٹ کے نویں متولی غلام اکبر نے راجشاہی ڈسٹرکٹ کورٹ میں بیان دیا کہ اگرچہ یہ اسٹیٹ 1634 میں قائم ہوئی تھی لیکن شاہ مخدوم روپوس اس سے 450 سال پہلے زندہ تھے (اس طرح اسے 1184 میں 12ویں صدی میں رکھا گیا تھا۔ AD)۔ شاہ نور مزار کے پہلے متولی تھے۔

متشابہات
--------

* شاہ مخدوم ائیرپورٹ
* تھانہ شاہ مخدوم
* شاہ مخدم میڈیکل کالج
* شاہ مقدوم ہال، یونیورسٹی آف راجشاہی
* شاہ مخدم کالج، راجشاہی

حوالہ جات
---------

1. ↑  Teaching and Research in Philosophy: Asia and the Pacific۔ UNESCO۔ 1986۔ صفحہ: 55
2. 1 2  Ismail, Muhammad (Jan 2010)۔ "Makhdum Shah"۔ Hagiology of Sufi saints and the spread of Islam in South Asia۔ Jnanada Prakashan۔ صفحہ: 26
3. ↑  Hanif, N (2000)۔ "Makhdum Shah Rajshahi (d.1592A.D.)"۔ Biographical Encyclopaedia of Sufis: South Asia۔ Sarup & Sons۔ صفحہ: 200

بیرونی روابط
------------

* ویکی ذخائر پر Shah Mokhdum Ruposh سے متعلق تصاویر
**والی آسی** ہندستان کے مشہور اور معروف شاعر تھے۔ آپ کے والد عبد الباری تخلص آسی الدنی بھی اردو ادب کے مشہور شاعر تھے۔ آپ کے والد اترپردیش صوبہ کے میرٹھ ضلع کے الدن کے رہنے والے تھے اور بعد میں لکھنؤ آ کر بس گئے تھے۔ والی آسی خود اپنے تمام پہلوؤں میں خالص لکھنوی لہجے کے تھے۔

حالات
-----

والی آسی صاحب مشہور شاعر اور کتابوں کے ناشر تھے۔ آپ کی دکان شہر لکھنؤ کے دل امین آباد میں مکتبہ دین و ادب کے نام سے تھی۔ آپ کی دکان کاروباری جگہ سے زیادہ ادبی مرکز تھا ،لکھنؤ کے دانش محل کے بعد آپ کے مکتبہ دین و ادب ریاست اترپردیش کے دار الحکومت لکھنؤ میں شاعروں اور ادیبوں کا مرکز تھا جہاں شاعری، مصنفین، صحافیوں اور سنگین مطالعہ میں دلچسپی رکھنے والے لوگوں کو جمع کیا جاتا تھا اور اردو طلبہ اکثر اپنی تعلیمی مسائل کو حل کرنے کے لیے وہاں جاتے تھے۔ والی آسی کی زندگی کا اہم پہلو یہ تھا کہ وہ بہت ہی مذہبی شخص تھے۔ آپ مشاعروں کے منتظمین سے جا نماز اور وضو کے پانی کے انتظام کے بارے میں ضرور پوچھتے تھے۔ آپ کی بہن عائشہ صدیقی بھی ایک ادبی شخصیت ہے اور افسانوی تحریر میں عائشہ صدیقی کا نام ہے۔ آپ کے دو بیٹے غزالی اور جمالی اورایک بیٹی ہیں۔ اس کے علاوہ،آپ کے شاگردوں کا ایک بڑا دائرہ موجود ہیں۔

خدمات
-----

والی آسی شاعر کے طور پر بین الاقوامی شہرت حاصل کی ہے۔ آپ نے امریکا، برطانیہ اور عرب ممالک میں مشاعروں میں شرکت کی ہے۔ آپ کو کئی معزز ادبی انعامات حاصل سے بھی نوازا گیا اور اترپردیش اردو اکیڈمی کے صدر کو مقرر کیا گیا تھا لیکن اکادمی کا چارج لینے سے پہلے ہی اس وقت کی وزیر اعلی مایاوتی نے آپ کو ہٹا دیا تھا،یہ الزام لگایا گیا ہے کہاس وقت کے وزیر اعظم اٹل بہاری واجپئی نے اس معاملہ میں مداخلت کی کیونکہ وہ اس عہدے پر ڈاکٹر شیما رضوی کو مقرر کرنے میں دلچسپی رکھتے تھے کیونکہ وہ اٹل بہاری واجپئی کے دوست مرحوم مسٹر اعزاز رضوی کی بیٹی تھی۔ مایاوتی کی اس حرکت پر اردو ادب کی طرف سے سختی سے تنقید کی گئی تھی۔

تصانیف
------

* لعل و جوہر ناشر، 1964ء (شاعری)
* ارمغانِ محبت مرتبین؛ والی آسی + ساجد صدیق (انتخاب)
* شہد مجموعہ شاعری
* موم مجموعہ شاعری

انتقال
------

والی آسی کا انتقال13 اپریل 2002 کو سنجے گاندھی پوسٹ گریجویٹ انسٹی ٹیوٹ آف  میڈیکل سائنس (سوری نستھسٹ) میں شاعر کانفرنس میں شرکت کرتے وقت، مشہور اردو شاعر والی آسی کا دل کے دورے سے انتقالہ ہوا جہاں انھیں ایک مشہور ڈاکٹر کی بیوی کی طرف سے مدعو کیا گیا تھا، جو اردو شعر میں بہت دلچسپی رکھتے تھے اور اکثر اس طرح کی میٹنگ کی میزبانی کرتے تھی۔

نمونہ کلام
----------

|  |  |  |
| --- | --- | --- |
| "| آج تک جو بھی ہوا اس کو بھلا دینا ہے
آج سے طے ہے کہ دشمن کو دعا دینا ہے | "|

|  |  |  |
| --- | --- | --- |
| "| سگرٹیں چائے دھواں رات گئے تک بحثیں
اور کوئی پھول سا آنچل کہیں نم ہوتا ہے | "|

|  |  |  |
| --- | --- | --- |
| "| غم کے رشتوں کو کبھی توڑ نہ دینا والیؔ
غم خیال دل نا شاد بہت کرتا ہے | "|

حوالہ جات
---------

1. 1 2 3  Bio-bibliography.com - Authors
2. ↑
3. 1 2 3  Wali Asi is dead, The Milli Gazette, Vol. 3 No. 9
4. 1 2 3

بیرونی روابط
------------

* 
* 
*
پاک فوج کا تخلیق شدہ **الخالد ٹینک**
**ٹینک** یا **دبّابہ** (انگریزی: Tank) ایک بکتر بند جنگی گاڑی ہے۔ اِس میں ایک بڑی نالی والی بندوق اور کئی مشین گنیں نصب ہوتی ہیں۔ کچھ بڑے اور بہت بھاری بکتر بند اور بڑی بندوقوں کے ساتھ ہوتے ہیں، جب کہ دیگر چھوٹے، ہلکے بکتر بند، اور چھوٹی صلاحیت اور ہلکی بندوق سے لیس ہوتے ہیں۔ یہ چھوٹے ٹینک تیز رفتاری اور چستی کے ساتھ زمین پر حرکت کرتے ہیں اور دشمن کے اہداف کو نشانہ بنانے کے علاوہ جاسوسی کا کردار بھی انجام دے سکتے ہیں۔ چھوٹا، تیز ٹینک عام طور پر کسی بڑے، بھاری بکتر بند ٹینک کے ساتھ جنگ ​​میں حصہ نہیں لے گا، سوائے حیران کر کے اطراف سے حملہ کرنے کے۔

دبّابہ دوسری جنگ عظیم میں بنائے گئے تھے۔ برطانوی فوج ٹینک استعمال کرنے والی دُنیا کی سب سے پہلی فوج ہے۔

١٩٤٣ میں جنگ عظیم دوم کے دوران اٹلی میں ایک ایم4 شرمن ٹینک
جدید ٹینک پہلی قدیم بکتر بند گاڑیوں کی ایک صدی کی ترقی کا نتیجہ ہے، جس کی وجہ اندرونی دہن انجن جیسی ٹیکنالوجی میں بہتری ہے، جس نے بھاری بکتر بند گاڑیوں کی تیز رفتار حرکت کی اجازت دی۔ ان پیشرفت کے نتیجے میں، ٹینکوں نے اپنی پہلی ظہور کے بعد سے سالوں میں صلاحیت میں زبردست تبدیلیاں کیں۔ پہلی جنگ عظیم میں ٹینک کو برطانیہ اور فرانس نے الگ الگ اور بیک وقت ویسٹرن فرنٹ پر خندقی جنگ کے تعطل کو توڑنے کے ایک ذریعہ کے طور پر تیار کیا تھا۔ برطانوی فوج کا مارک I ٹینک، ستمبر 1916 میں سومی کی جنگ کے دوران لڑائی میں استعمال ہونے والا پہلا ٹینک تھا۔

مزید دیکھیے
-----------

* ہوائی جہاز
* پاک فوج
* ایم4 شرمن

|  |  |
| --- | --- |
|  | ویکی ذخائر پر **دبابہ** سے متعلق سمعی و بصری مواد ملاحظہ کریں۔ |





|  |
| --- |
| **جنگ** |
| عسکری تاریخ |
| ادوار |
| قبل از تاریخ • قدیم تاریخ • قرون وسطی • اسلامی  بارود • صنعتی انقلاب • زمانہ جدید |
| میدان کارزار |
| ہوا • زمین • سمندر • فضاء • اطلاعات |
| اسلحہ |
| بکتر بند جنگ • توپ • حیاتیاتی ہتھیار • رسالہ  کیمیائی ہتھیار • برقیاتی جنگ • پیادہ فوج  نویاتی اسلحہ • نفسیاتی جنگ  |
| مصافیات |
| استنزاف • چھاپہ مار جنگ • عسکری نقل و حرکت  ناکہ بندی • ہمہ گیر جنگ • مورچہ بند جنگ |
| عسکری حکمت عملی |
| معاشی • عظیم حکمت عملی • عسکری کارروائیاں |
| عسکری تنظیم |
| دستے • عہدے • اکائیاں |
| عسکریات |
| آلات • ضروریات • خط رسد |
| فہارس |
| معرکے •قائدین • کارروائیاں  ناکہ بندیاں • مصنفین • جنگیں  جنگی جرائم • اسلحہ |

1. 1 2  "World War One: The tank's secret Lincoln origins"۔ BBC News۔ 24 February 2014۔ 13 ستمبر 2015 میں اصل سے آرکائیو شدہ۔ اخذ شدہ بتاریخ 01 اپریل 2015  الوسيط `|url-status=` تم تجاهله (معاونت)
2. ↑  G. Sheffield (2003)۔ The Somme۔ London: Cassell۔ ISBN 0-304-36649-8
3. ↑  W. Philpott (2009)۔ Bloody Victory: The Sacrifice on the Somme and the Making of the Twentieth Century (1st ایڈیشن)۔ London: Little, Brown۔ ISBN 978-1-4087-0108-9
سیمنٹ
**سیمنٹ** (انگریزی: Cement) ایک خاص قسم کے پتھر کے کیمیائی تعامل سے بنا ہوا سفوف ہے جو تعمیراتی مواد کے طور استعمال ہوتا ہے۔ سیمنٹ باریک پسے ہوئے پاؤڈر ہوتا ہیں جسے پانی میں ملا کر سخت ماس ​​پر سیٹ کیا جاتا ہے۔ ہائیڈریشن کے نتیجے میں یہ سخت ہو جاتا ہے کیونکہ یہ پانی کے ساتھ سیمنٹ کے مرکبات کا کیمیائی امتزاج ہے جس سے سب مائیکروسکوپک کرسٹل یا جیل نما مواد حاصل ہوتا ہے جس کی سطح زیادہ سخت ہوتی ہے۔ ان کی ہائیڈریٹنگ خصوصیات کی وجہ سے تعمیراتی سیمنٹ جو پانی کے اندر بھی سیٹ اور سخت ہو جائیں گے اکثر ہائیڈرولک سیمنٹ کہلاتے ہیں۔ ان میں سب سے اہم پورٹ لینڈ سیمنٹ ہے۔

مارٹر سیمنٹ کو ریت یا پسے ہوئے پتھر کے ساتھ ملا کر تعمیراتی مواد تیار کیا جاتا ہے۔ جس کا سائز تقریباً 5 ملی میٹر (0.2 انچ) سے کم ہونا چاہیے۔ کنکریٹ سیمنٹ ریت یا دیگر باریک مجموعوں کا ایک مرکب ہے اور ایک موٹا مجموعہ ہے جو زیادہ تر مقاصد کے لیے 19 سے 25 ملی میٹر (0.75 سے 1 انچ) تک کا ہوتا ہے لیکن موٹا مجموعی بھی 150 ملی میٹر تک بڑا ہو سکتا ہے۔ کنکریٹ کو بڑے پیمانے پر ڈیموں کی تیاری میں استعمال کیا جاتا ہے۔ مارٹر دیواروں میں اینٹوں، بلاکس اور پتھر کو باندھنے کے لیے یا سطح کے رینڈرنگ کے طور پر استعمال ہوتے ہیں۔ کنکریٹ کو تعمیراتی مقاصد کی ایک بڑی قسم کے لیے استعمال کیا جاتا ہے۔ مٹی اور پورٹ لینڈ سیمنٹ کے مرکب کو سڑکوں کی بنیاد کے طور پر استعمال کیا جاتا ہے۔ پورٹ لینڈ سیمنٹ اینٹوں، ٹائلوں، شِنگلز، پائپوں، شہتیروں، ریل روڈ ٹائیز اور مختلف ایکسٹروڈڈ مصنوعات کی تیاری میں بھی استعمال ہوتا ہے۔ ایسی مصنوعات فیکٹریوں میں پہلے سے تنصیب کے لیے تیار کی جاتی ہیں۔ سیمنٹ کی تیاری بہت وسیع ہے، کیونکہ کنکریٹ موجودہ دور میں دنیا کے تمام تعمیراتی سامان میں سب سے زیادہ استعمال ہوتا ہے۔

ہائیڈرولک سیمنٹ
---------------

ہائیڈرولک سیمنٹ (Hydraulic Cement :انگریزی) غیر نامیاتی مواد ہوتے ہیں جو سازگار ماحول کے حالات میں پانی کے ساتھ رد عمل ظاہر کرنے کی صلاحیت رکھتے ہیں تاکہ ایک سخت اور پانی سے مزاحم مصنوعات بنائیں۔ سب سے عام سیمنٹ وہ ہیں جو کیلشیم سلیکیٹس پر مبنی ہوتے ہیں جیسا کہ پورٹ لینڈ سیمنٹ۔ بنیادی طور پر کم اور درمیانی سطح کے کچرے کو متحرک کرنے کے لیے کئی سالوں سے تابکار فضلے کی سیمنٹیشن کی مشق کی جا رہی ہے۔

بیرونی روابط
------------
زمین کے مینٹل میں حرارتی تبادلے کا اظہار۔ رنگ درجہ حرارت کی کمی کے ساتھ سرخ اور سبز سے نیلے تک پھیلے ہوئے ہیں۔ ایک گرم، کم کثیف نچلی حد والی پرت گرم مواد کے ڈھیر اوپر کی طرف بھیجتی ہے اور اوپر سے ٹھنڈا مواد نیچے کی طرف جاتا ہے۔
**حرارت کی منتقلی** حرارتی انجینئرنگ کا ایک شعبہ ہے جو طبیعی نظاموں کے درمیان حرارتی توانائی ( حرارت ) کی پیداوار، استعمال، تبدیلی اور تبادلے سے متعلق ہے۔ حرارت کی منتقلی کو مختلف میکانزم میں درجہ بند کیا جاتا ہے، جیسے حرارتی ایصال ، حرارتی ترسیل ، تھرمل ریڈی ایشن اور حالت کی تبدیلیوں کے ذریعے توانائی کی منتقلی۔ انجینئرز حرارت کی منتقلی کو حاصل کرنے کے لیے مختلف کیمیائی انواع کی کمیتوں (کمیت کا تبادلہ ایڈویکشن کی شکل میں) کے بڑے پیمانے پر منتقلی پر بھی غور کرتے ہیں۔ اگرچہ یہ میکانزم الگ الگ خصوصیات رکھتے ہیں، وہ اکثر ایک ہی نظام میں بیک وقت وقوع پزیر ہوتے ہیں۔

ایصال حرارت، جسے نفوذ بھی کہا جاتا ہے، دو نظاموں کے درمیان کی حد کے ذریعے ذرات (جیسے مالیکیولز) یا کواسی پارٹیکلز (جیسے جالی لہروں) کی حرکی توانائی کا براہ راست خوردبینی تبادلہ ہے۔ جب کوئی جسم کسی دوسرے جسم یا اس کے گردونواح سے مختلف درجہ حرارت پر ہوتی ہے تو حرارت کا بہائو ہوتا ہے (گرم سے ٹھنڈے کی طرف) تاکہ جسم اور گردونواح ایک ہی درجہ حرارت تک پہنچ جائیں، یہ مقام ہے جس پر وہ حرارتی توازن میں ہوتے ہیں۔ اس طرح کی بے ساختہ حرارت کی منتقلی ہمیشہ اعلی درجہ حرارت والے علاقے سے کم درجہ حرارت کے دوسرے خطے میں ہوتی ہے، جیسا کہ تھرموڈینامکس کے دوسرے قانون میں بیان کیا گیا ہے۔

حمل حرارت یا حرارت کی نقل و حرکت اس وقت ہوتی ہے جب کسی سیال (گیس یا مائع) کا بہاؤ سیال کے ذریعے اپنی حرارت دوسری جگہ منتقل کرتا ہے۔ تمام ترسیلی عمل حرارت کو جزوی طور پر نفوذ کے ذریعے بھی منتقل کرتے ہیں۔ سیال کے بہاؤ کو بیرونی عوامل کے ذریعے مجبور کیا جا سکتا ہے یا بعض اوقات (کشش ثقل کے میدانوں میں) اچھال/بویانسی قوتوں کی وجہ سے جب حرارتی توانائی سیال کو پھیلاتی ہے (مثال کے طور پر فائر پلم میں)، اس طرح اس کی اپنی منتقلی کو متاثر کرتی ہے۔ مؤخر الذکر عمل کو اکثر "قدرتی ترسیل" کہا جاتا ہے۔ جبکہ موخر الذکر کو اکثر "جبری ترسیل" کہا جاتا ہے۔ اس صورت میں، سیال کو پمپ یا دیگر میکانکی ذرائع کے استعمال سے بہنے پر مجبور کیا جاتا ہے۔

حرارتی تابکاری ویکیوم یا کسی شفاف میڈیم ( ٹھوس یا سیال یا گیس ) کے ذریعے ہوتی ہے۔ یہ انہی قوانین کے تحت چلنے والے فوٹون یا برقی مقناطیسی لہروں کے ذریعے توانائی کی منتقلی ہے۔

حوالہ جات
---------

1. ↑  Christie John Geankoplis (2003)۔ Transport Processes and Separation Principles (4th ایڈیشن)۔ Prentice Hall۔ ISBN 0-13-101367-X
**بوبک مرالی**( انگریزی: Bubak Marali) پنجاب پاکستان کا ایک قصبہ اور تحصیل نارو وال کی ایک یونین کونسل جو ضلع نارووال میں واقع ہے۔ سال 2017 کی مردم شماری کے مطابق بوبک مرالی کی مجموعی آبادی 5902نفوس پر مشتمل ہے۔

مساجد
-----

بوبک مرالی میں کل 15مساجد ہیں جن میں 4 جامع ہیں یعنی جن میں جمعہ کی نماز ادا ہوتی ہے۔ سب سے وسیع اور قدیم" مرکزی جامع مسجد بوبک "ہے جو 1887ء میں تعمیر ہوئی.

سرکاری اسکول
------------

بوبک مرالی میں کل 3 سرکاری اسکول ہیں جن میں 2 بوبک اور 1 مرالی میں ہے۔

1)گورنمنٹ بوائز ہائی اسکول بوبک

2)گورنمنٹ گرلز ہائی اسکول بوبک

3)گورنمنٹ پرائمری اسکول مرالی

سرکاری ہسپتال
-------------

مرالی میں ایک بیسک رورل ہیلتھ سینٹر ہے۔

جنازہ گاہ
---------

بوبک میں بڑی مرکزی قبرستان اور اس سے ملحقہ جنازہ گاہ ہے۔ جبکہ دوسری غیر عمارتی جنازہ گاہ مرالی میں ہے جو ا یک ٹیلے پر واقع ہے۔

کھیل کے میدان
-------------

گورنمنٹ ہائی اسکول بوبک کی گراونڈ علاقے کے کھیلوں کا مرکز ہے جہاں فٹ بال، کرکٹ اور والی بال کے بین الاضلاعی مقابلہ جات منعقد ہوتے ہیں۔ بوبک فٹبال کلب اس حوالے سے نمایاں ہے۔

اہل علاقہ کے مسائل
------------------

گاؤں کا سب سے بڑا مسئلہ تعلیم ہے۔میٹرک کے بعد طلبہ بالخصوص لڑکیوں کا نارووال شہر جا کر تعلیم حاصل کرنا انتہائی مشکل امر ہے۔ اس وجہ سے کئی لڑکیاں اعلیٰ تعلیم سے محروم رہ جاتی ہیں۔

اہل علاقہ کا دیرینہ مطالبہ ہے کہ بوائز اور گرلز ہائی اسکول کو ہا ئیر سیکنڈری درجہ دے دیا جائے۔ مزید یہ کہ آئندہ الیکشنز میں بھی اس مطالبے کے تحت ووٹ دیے جائیں گے۔

اہم شخصیات
----------

علاقے کے لوگوں کی تعلیمی میدان میں راہنمائی اور ذراعت میں ترقی کے لیےڈاکٹر چودھری حسن بوبک اہم کردار ادا کر رہے ہیں۔آپ ایگریکلچرل یونی ورسٹی فیصل آبادسے فارغ التحصیل ہیں۔

۔

حوالہ جات
---------

1. ↑  "TMA Narowal Website"۔ 01 دسمبر 2017 میں اصل سے آرکائیو شدہ۔ اخذ شدہ بتاریخ 22 ستمبر 2017  الوسيط `|url-status=` تم تجاهله (معاونت)
2. ↑  "Narowalpk Site is About Narowal City, Largest website of Narowal, Narowal information, Narowal School & Colleges Board Result, Narowal Map, Narowal PTCL Directoy,Narowal Impor..."۔ 15 ستمبر 2017 میں اصل سے آرکائیو شدہ۔ اخذ شدہ بتاریخ 22 ستمبر 2017  الوسيط `|url-status=` تم تجاهله (معاونت)
3.5RQX+CRP, Bubak, Narowal, Punjab

4.
**پروین اعتصامی** بروز ہفتہ یکم صفر المظفر 1325ھ مطابق 16 مارچ 1907ء کو شہر تبریز میں پیدا ہوئیں۔ ماہر لسانیات علی اکبر دہخدا کے مطابق پروین اعتصامی کا اصل نام "رخشندہ "تھا۔

والدین و حیات
-------------

پروین کے والد اعتصام الملک مرزا یوسف اعتصامی تھے  پروین کے داد مرزا ابراہیم خان مصطفوی اعتصام الملک تھے جو شہر آشتیان صوبہ مرکزی سے ہجرت کرکے تبریز آ گئے تھے۔ بعد ازاں شہنشاہ ناصرالدین شاہ قاچار کے حکم پر اُنہیں وزارت خزانہ در صوبہ آذربائیجان میں مقرر کیا گیا۔ پروین کے چار بھائی تھے۔ پروین کی والدہ کا 1973ء میں اِنتقال ہوا۔

تعلیم کا حصول
-------------

بعد میں یہ خاندان تبریز سے تہران چلا آیا اور یہاں پروین نے ابتدائی تعلیم حاصل کی۔
تہران میں پروین نے امریکن گرلز کالج میں تحصیل علم کیا۔ 1924ء میں اِیران بیتھل اسکول سے گریجویشن کیا۔

1926ء سے 1941ء تک کے حالات
--------------------------

1926ء میں پروین کو اِیران کے شاہی دربار سے مستقبل کی ملکہ کی اتالیق کے عہدے کی پیشکش کی گئی مگر پروین نے اِنکار کر دیا۔
1934ء میں پروین کی شادی ہوئی اور وہ کرمان شاہ منتقل ہوگئیں۔ مگر یہ شادی صرف دس ہفتوں تک رہ سکی اور وہ واپس تہران آگئیں۔
1938ء-1939ء میں وہ کافی مہینے ایک لائبریری "دانش گاہِ سرائے عالی "میں ملازمت کرتی رہیں جو اَب تہران کی تربیت معلم یونیورسٹی کہلاتی ہے۔
1938ء میں پروین کے والد مرزا یوسف اعتصامی آشتیانی کا اِنتقال ہوا جب پروین کی عمر 31 سال تھی۔

پروین اعتصامی بحیثیتِ شاعرہ
---------------------------

پورین سات یا آٹھ سال کی تھیں جب اُن کا شاعری میں ذوق نمایاں ہونے لگا تھا۔ اُن کے والد نے اُن کا یہ ذوق دیکھتے ہوئے حوصلہ افزائی کی۔ 1921ء-1922ء میں اُن کی پہلی ایک شعری نظم ایک رسالہ بہار میں چھپی۔
1935ء میں پروین کا شعری مجموعوں پر مبنی دِیوان شائع ہوا جس میں 156 نظمیں تھیں۔ اِس دیوان کے لیے ایک تقریظ مشہور فارسی شاعر محمد تقی بہار نے بھی لکھی۔

1941ء میں پروین کے اِس دِیوان کا دوسرا ایڈیشن اُن کے بھائی مرزا ابو الفتح اعتصامی نے پروین کی وفات کے بعد شائع کیا۔ یہ ایڈیشن سابقہ کے مقابلے میں ضخیم تھا، اِس میں 209 مختلف شعری مرکبات جن میں قصیدہ، غزل، قطع اور رباعیاں شامل تھیں اور کل اشعار کی تعداد 5606 تھی۔

اپنی مختصر سی حیات میں پروین بڑے شعرا کے مدِ مقابل آ گئی تھیں۔ اُن کی شاعری میں فارسی کے کلاسیکی دور کی جھلک واضح دکھائی دیتی ہے۔ اُن کے شعری مجموعوں میں 42 قصیدے اور قطع ایسے ہیں جن کا کوئی عنوان منتخب نہیں کیا گیا۔ یہ قدیم فارسی شعرا سنائی اور ناصر خسرو کی مطابقت رکھتے ہیں۔ بعض دوسرے قصیدے فطرت، حالات زندگی کو نمایاں کرتے ہیں۔ پروین کے دِیوان میں کچھ غزلیں عشیقہ زندگی کے متعلق بھی ہیں جو اُن کے رومان پسند ہونے کی نشان دہی کرتی ہیں۔

پروین کے دِیوان میں مناظرے کی شاعری زیادہ مفصل انداز میں پائی جاتی ہے۔ مناظرے کے انداز میں کل 65 نظمیں موجود ہیں۔

وفات
----

پروین اعتصامی کا اِنتقال 34 سال کی عمر میں بروز ہفتہ 8 ربیع الاول 1360ھ مطابق 5 اپریل 1941ء کو شہر قم، ایران میں ہوا۔ پروین کو قم میں اُن کے والد کے قریب دفن کیا گیا۔

حوالہ جات
---------

1. 1 2  ایس این اے سی آرک آئی ڈی:  — بنام: Parvin E'tesami — اخذ شدہ بتاریخ: 9 اکتوبر 2017
2. ↑  Heshmat Moayyad. "Etesami, Mirza Yusuf Khan Ashtiani, Etesam-al-Molk"۔ Encyclopedia Iranica. Retrieved اپریل 4, 2010
3. ↑  Encyclopedia Iranica, "Etesami, Mirza Yusuf Khan Ashtiani, Etesam al-Molk"، Heshmat Moayyad
اسٹیفن لوفین کابینہ
**عایدہ حاجی علی** (Aida Hadzialic) سوشل ڈیموکریٹس جماعت کی ایک سویڈش سیاستدان ہیں۔ انھیں 3 اکتوبر، 2014ء سے **وزیر برائے اعلیٰ ثانوی اسکول اور بالغ تعلیم اور تربیت** (Minister for Upper Secondary School, Adult Education and Training) مقرر کیا گیا ہے۔

27 سالہ عایدہ اس ملک کی تاریخ کی پہلی مسلمان خاتون وزیر ہونے کے علاوہ سب سے کم عمر وزیر بھی ہیں۔ عایدہ 1987ء میں بوسنیا کے شہر فوچا میں پیدا ہوئیں۔ 1992ء میں بوسنیا میں خانہ جنگی چھڑنے کی وجہ سے عائدہ کے خاندان نے بوسنیا سے ہجرت کر کے سویڈن میں پناہ حاصل کی اس وقت عائدہ کی عمر پانچ برس تھی۔

عایدہ سویڈش حکومت میں ثانوی تعلیم اور بالغان کی تعلیم اور ٹریننگ کے شعبوں کے لیے بحیثیت وزیر اپنی خدمات انجام دے رہی ہیں۔ عایدہ حاجی علی سویڈن کی لنڈ یونیورسٹی سے قانون کی ڈگری حاصل کرنے کے بعد 2010ء میں 23 برس کی عمر میں اپنے رہائشی علاقے ہامسٹیڈ کے لیے ڈپٹی میئر منتخب ہوئیں اور وزیر تعلیم بننے سے قبل تک اس عہدے پر فرائض انجام دیتی رہی ہیں جبکہ وہ صرف 16 برس کی عمر سے سویڈن کی سیاست کے میدان میں قدم رکھ چکی تھیں۔

گذشتہ ماہ سویڈن میں منعقدہ انتخابات میں سوشل ڈیموکریٹک پارٹی نے کامیابی حاصل کرنے کے بعد جب پارٹی کے سربراہ اسٹیفن لوفین نے وزیر اعظم کا عہدہ سنبھالا تو کہا کہ ان کی نئی حکومت حقوق نسواں کی علمبردار ہے اس لیے جب اکتوبر کے اوائل میں نئی کابینہ کا اعلان کیا گیا تو ان ناموں میں 12 خواتین اور 12 مرد وزیروں کے نام شامل کیے گئے۔

گذشتہ برس سویڈن کے ایک پبلشرز کی جانب سے عائدہ کو101 انتہائی باصلاحیت افراد کی فہرست میں 10 ویں نمبر پر جگہ ملی۔ عائدہ خاص طور پر پرامید ہیں کہ وہ سایست میں نئی نسل کا نقطئہ نظر پیش کر سکیں گی اوراسکولوں کو بہتر بنانے اور نوجوانوں کے لیے تعلیم کی مناسبت سینئیروزگار کے مواقع فراہم کرنے کے حوالے سے کام کرنے کے لیے پر عزم ہیں۔

امریکی محکمہ خارجہ کی 2011 کی ایک رپورٹ میں بتایا گیا ہے کہ سویڈن کے دروازے تارکین وطن کے لیے دہائیوں سے کھلے ہیں یہاں کی تقریباً 15 فیصد آبادی غیر ملکیوں پر مشتمل ہے جبکہ سویڈن کی لگ بھگ نوے لاکھ کی آبادی میں سے مسلمانوں کی تعداد تقریباً 500,000 کے قریب ہے۔

حوالہ جات
---------

1. 1 2 3   — شائع شدہ از: 19 جنوری 2022
2. ↑  Aida Hadzialic (S) får ministerpost آرکائیو شدہ 2014-10-03 بذریعہ archive.today *Hallandsposten*۔
3. ↑  onislam.net

|  |  |
| --- | --- |
|  | ویکی ذخائر پر **عایدہ حاجی علی** سے متعلق سمعی و بصری مواد ملاحظہ کریں۔ |
منفرد شاعر ، افسانہ نگار اور سنجیدہ ادیب

آپ کا اصل نام "شنکردت کمار "تھا کمار پاشی قلمی نام تھا ۔ آپ بہاولپور میں 3 جولائی 1935ء کو پیدا ہوئے ۔ آپ کا خاندان 1857ء کی جنگ آزادی کے بعد دلی چھوڑ کر بہاولپور آن بسا تھا ۔ لیکن تقسیم برصغیر کے بعد وہ دوبارہ دلی چلے گئے ۔ اس وقت کمار پاشی کی عمر تقریبا 12 برس تھی ۔ اس کم سنی میں ہجرت کے دکھ کی وجہ سے سنجیدگی کا عنصر ان پر شروع ہی سے غالب رہا ۔ تعلیم و تربیت دلی میں ہی ھوئی ۔ تمام عمر اسی شہر سے جڑے رھے ۔ دلی شہر سے انھیں بہت انسیت اور لگاؤ تھا ۔ ملازمت کے لیے بھی انھوں نے دلی شہر کا ہی انتخاب کیا تھا ۔ وہ دلی سے باھر جا کر رھنا پسند نہیں کرتے تھے ۔ ان کی شاعری دلی میں ہی پروان چڑھی اور ایک دن پرانے موسموں کی آواز نے تمام اردو دنیا میں شور برپا کر دیا ۔ یہ آواز سبھی کو چونکا دینے والی تھی ۔ انھیں ھندوستانی اساطیر کا شاعر قرار دیا جاتا ہے۔
کمار پاشی نے بحیثیت افسانہ نگار اور ڈراما نگار بھی اپنی صلاحیتوں کا لوہا منوایا ۔ سہ ماہی ادبی رسالے "سطور "کی ادارت کے فرائض بھی انجام دیے ۔ 16 ستمبر کو وہ اپنا دفتری کام ختم کر کے گھر جا رہے تھے کہ راستے میں بیہوش ھو کر گر پڑے ۔ رات بھر وہ بے ہوش رھے اور 17 ستمبر1992ء کی صبح کو ان کا انتقال ہو گیا،

تصانیف
------

* پرانے موسموں کی آواز ۔ 1966ء
* خواب تماشا ۔ 1968ء
* انتظار کی رات ۔ 1973ء
* رو بہ رو ۔ 1976ء
* اک موسم میرے دل کے اندر ، اک موسم میرے باھر ۔ 1979ء
* زوالِ شب کا منظر ۔
* اردھانگنی کے نام ۔ 1987ء
* چاند چراغ ۔ ( بعد از مرگ ۔ 1994ء )
* پہلے آسمان کا زوال ۔ افسانوی مجموعہ ۔ 1972ء
* جملوں کی بنیاد ۔ یک بابی ڈراموں کا مجموعہ ۔ 1974ء
* کلیاتِ کمار پاشی

حوالہ جات
---------

حوالہ جات

1. ↑  "آرکائیو کاپی"۔ 20 ستمبر 2017 میں اصل سے آرکائیو شدہ۔ اخذ شدہ بتاریخ 17 ستمبر 2020  الوسيط `|url-status=` تم تجاهله (معاونت)
2. ↑  "آرکائیو کاپی"۔ 20 ستمبر 2017 میں اصل سے آرکائیو شدہ۔ اخذ شدہ بتاریخ 17 ستمبر 2020  الوسيط `|url-status=` تم تجاهله (معاونت)
**روز واقعہ** (انگریزی: The Fateful Day) ایک ایرانی فلم ہے۔ایران کے مشہور ڈائریکٹر شہرام اسدی نے 1994 میں فلم روز واقعہ بنائی تھی۔ یہ ممتاز ادیب بہرام بیضائی کی کتاب پر مبنی ہے اور ایران کی بہترین فلموں میں شمار کی جاتی ہے۔ اس میں ایران کے مقبول اداکاروں نے کام کیا تھا۔

کہانی
-----

ایک مسیحی نوجوان ایک مسلمان لڑکی کی محبت میں مبتلا ہوکر اسلام قبول کرلیتا ہے۔ شادی کے دن اسے ایسی آوازیں سنائی دیتی ہیں جیسے کوئی اسے مدد کے لیے پکار رہا ہے۔ وہ شادی چھوڑ کر صحرا میں نکل پڑتا ہے۔
نوجوان، جس کا نام عبد اللہ النصرانی ہے، ایسے مقامات پر پہنچتا ہے جہاں اسے پتا چلتا ہے کہ جو شخص اسے مدد کے لیے بلارہا ہے، وہ وہاں سے گذرا ہے۔
ایک مقام پر کچھ لوگ ماتم کرتے ہوئے دکھائی دیے۔ اس نے ان کے سردار سے پوچھا کہ آپ کس کے مرنے کا غم منا رہے ہیں۔ اس نے کہا کہ ہم مُردوں کا غم نہیں مناتے۔
سردار نے کہا کہ آج آسمان پر دو سورج ایک ساتھ نظر آئیں گے۔ عبد اللہ اس بات پر یقین نہیں کرتا۔
وہ عبد اللہ کو بتاتا ہے کہ امام حسین یہاں سے گذرے تھے اور اس کے لیے گھوڑا چھوڑ گئے ہیں۔ عبد اللہ نے پوچھا کہ انھوں نے کوئی تلوار نہیں چھوڑی؟ جواب ملا، نہیں۔
عبد اللہ نشانات ڈھونڈتے ڈھونڈتے کربلا پہنچ جاتا ہے۔ عصر کا وقت تھا۔ لڑائی ختم ہوچکی تھی۔ یزیدی فوج گھوڑے دوڑا رہی تھی۔ خیمے جلارہی تھی۔ کچھ گھڑسواروں نے اسے گھیر لیا لیکن نہتا دیکھ کر چھوڑ دیا۔
تب عبد اللہ نے دو سورج ایک ساتھ دیکھے۔ ایک سورج غروب رہا تھا۔ دوسرا نیزے پر طلوع ہورہا تھا۔
عبد اللہ النصرانی کو معلوم ہوتا ہے کہ اسے تلوار اس لیے نہیں دی گئی کہ اسے جنگ نہیں کرنی تھی۔ اسے دنیا کو امام کی مظلومیت کے بارے میں آگاہ کرنے کی ذمے داری گئی ہے۔
روز واقعہ یا دا فیٹ فل ڈے یوٹیوب پر فارسی، انگریزی اور اردو زبانوں میں موجود ہیں۔

حوالہ جات
---------
Lion Rock سے مغالطہ نہ کھائیں۔**لائین مائونٹین یا پہاڑ** (جسے لائینیس **مائونٹین** یا **جزیرہ نما پہاڑ** بھی کہا جاتا ہے)، اصل میں (پرتگالی: *Serra Leoa*)‏ 'شیروں کی سرزمین' سے ہے اور سیرا لیون کا ایک پہاڑی سلسلہ ہے۔ یہ سلسلہ 30 کلومیٹر (19 میل) بحر اوقیانوس کے کنارے فری ٹاؤن جزیرہ نما پر، دار الحکومت فری ٹاؤن کے جنوب مشرق میں پھیلا ہوا ہے۔ پہاڑ ویسٹرن ایریا فاریسٹ ریزرو کا حصہ ہیں، یہ ایک قدرتی ریزرو جس میں شکار پر پابندی ہے اور یہ سن 1916ء میں قائم کا گیا تھا۔ سب سے اونچا مقام 888 میٹر (2913 فٹ) پر پکٹ ہل ہے۔

لائین ماونٹین بحر اوقیانوس کے ساحل پر بالکل الگ تھلگ ہیں اور ہر طرف سے سمندر اور نشیبی علاقوں سے گھرے ہوئے ہیں۔ تقریباً 200 کلومیٹر (120 میل) اندر کی طرف خطہ قریب ترین پہاڑ گنی ہائی لینڈز تک بلند ہونا شروع ہو جاتا ہے۔ مراکش اور کیمرون کے درمیان واحد اہم ساحلی پہاڑ ہونے کے ناطے، لائین ماونٹینز ابتدائی یورپی ملاحوں کے لیے ایک حیرت انگیز خصوصیت تھے۔

جمہوریہ سیرا لیون کا نام اسی پہاڑی سلسلے کے نام پر رکھا گیا ہے۔ پرتگالی ایکسپلورر پیڈرو ڈی سنٹرا نے سن 1462ء میں پہاڑوں کو *سیرا لیو* (شیروں والا پہاڑ) کا نام دیا۔ وقت کے بعد کے ایک موڑ پر، اطالوی نقشہ نگاروں نے پہاڑوں کے نام کے بارے میں اطالوی ایکسپلورر ایلویس کاڈاموسٹو سے رجوع کیا۔ اس نے انھیں اپنی زبان میں *سیرا لیون (شیروں والا پہاڑ)* کہا اور تب سے یہ اطالوی نام استعمال ہونے لگا۔

حوالہ جات
---------

1. ↑  5 Thing to Know About Sierra Leone آرکائیو شدہ (Date missing) بذریعہ reignministries.org (Error: unknown archive URL) *Reign Ministries*